Ilustracija: Index

"NE ZNAM zašto informatika nije obavezan predmet u školama. Sram me to reći", izjavio je prije desetak dana Zoran Milanović pa po običaju izazvao podsmjeh javnosti.



Koliko je informatika u hrvatskom školstvu na cijeni, ovoga tjedna potvrdio je događaj iz zagrebačke osnovne škole u Savskom Gaju. Izborna nastava informatike u toj školi se održava u 7. i 8. školskom satu, a učitelj djecu niti ne želi učiti lekcije iz programiranja uz obrazloženje da "su preteške i da ih pola razreda ne bi shvatilo".



I tako, dok su u javnom diskursu prisutne sintagme poput "informatizacije društva", a najpoželjniji i najprosperitetniji poslovi otvaraju se u IT sektoru, u hrvatskom obrazovnom sustavu informatika ima isti status kao i vjeronauk. Ovo je vaša prilika da kažete što mislite o tome.



U Indexovoj anketi pitamo vas koji su najvažniji predmeti koje u osnovnoj školi uče hrvatski đaci.

Predmete u našoj anketi možete ocijeniti po važnosti, a u komentarima nam možete reći čega hrvatskom obrazovnom sustavu nedostaje, čega treba ima previše, što biste željeli promijeniti i kako biste željeli da izgleda škola vašeg djeteta.

Peticom ocijenite predmete za koje mislite da su važni, one druge nižom ocjenom...





